
[bookmark: _GoBack]REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind anularea creanțelor fiscale restante mai mici de 40 lei existente în sold la 31.12.2022

Sectiunea a 2 - a 
Motivul emiterii proiectului de hotărâre 
1. Descrierea situației actuale: 
		La data de 31.12.2022 există în sold creanțe fiscale datorate și neachitate de către debitori, persoane fizice si juridice, mai mici de 40 lei,  în suma totală  de 71.605,35 lei ( 67.461,89  lei creanțe  fiscale mai mici de 40 lei datorate și neachitate de către debitori persoane fizice, reflectate în Anexa nr.1; 4.143,46 lei creanțe  fiscale mai mici de 40 lei datorate și neachitate de către debitori persoane juridice, reflectate în Anexa nr.2). 
		Executarea silită a contribuabililor care figurează cu obligații fiscale restante la bugetul local presupune din partea organului fiscal efectuarea unor activități precum: emiterea și tipărirea somației, a titlului executoriu și comunicarea acestora către debitori; solicitarea de informații despre debitori de la diverse instituții abilitate; emiterea și comunicarea adreselor de înființare a popririi către instituțiile bancare și alți terți popriți, precum și alte activități  care generează cheltuieli materiale, de personal și cheltuieli poștale efectuate în  vederea comunicării actelor administrative emise în vederea executării silite, cheltuieli care depășesc valoarea de 40 de lei.  
Arătăm că, în conformitate cu prevederile art.266 alin.(5) - (7) din Legea nr.207/2015 privind Codul de Procedura Fiscala:
"(5)  Creanţele fiscale restante administrate de organul fiscal central, aflate în sold la data de 31 decembrie a anului, mai mici de 40 lei, se anulează. Plafonul se aplică totalului creanţelor fiscale datorate şi neachitate de debitori.
(6) În cazul creanţelor fiscale administrate de organul fiscal local, prin hotărâre, autorităţile deliberative pot stabili plafonul creanţelor fiscale care pot fi anulate, care nu poate depăşi limita maximă prevăzută la alin. (5).
(7) Prevederile alin. (6) se aplică totalului creanţelor fiscale datorate şi neachitate de debitori aflate în sold la data de 31 decembrie a anului." 
		Astfel, în cazul creanțelor fiscale restante administrate de organul fiscal local, aflate în sold la sfârșitul fiecărui an fiscal, legiuitorul a instituit posibilitatea ca prin hotărâre, autoritățile deliberative să stabilească plafonul creanțelor fiscale a căror valoare este mai mică de 40 de lei, care pot fi anulate. Plafonul se aplica totalului creanțelor fiscale datorate și neachitate de debitori, aflate în sold la data de 31 decembrie a anului.

2. Schimbari preconizate și rezultate așteptate
		Evitarea cheltuielilor care ar putea depăși valoarea creanței urmărite și a neplăcerilor generate de măsurile specifice de executare silită a debitorilor persoane fizice și persoane juridice, în vederea stingerii unei creanțe a cărei valoare nu justifică de cele mai multe ori procedurile și demersurile legale necesare a fi întreprinse în vederea încasării/recuperării acestor creanțe.

3. Alte informatii 
			- Nu este cazul.

4. Concluzii
Având în vedere cele expuse, propun emiterea de catre Consiliului Local al Municipiului Timișoara a hotărârii privind anularea creanțelor fiscale restante mai mici de 40 lei existente în sold la 31.12.2022. Plafonul se aplica totalului creantelor fiscale datorate si neachitate de debitori.
Valoarea totala a creantelor fiscale restante mai mici de 40 lei aflate in sold la data de 31.12.2022 este in suma totala de 71.605,35 lei ( 67.461,89  lei creanțe  fiscale mai mici de 40 lei datorate și neachitate de către debitori persoane fizice, reflectate în Anexa nr.1; 4.143,46 lei creanțe  fiscale mai mici de 40 lei datorate și neachitate de către debitori persoane juridice, reflectate în Anexa nr.2).  

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare.	

